39 kampung terima sumbangan
ADUM LIU BEKENU: Sebanyak 39 kampung muslim DUN Bekenu terima sumbangan Ramadan daripada Menteri Muda Wanita, Keluarga dan Pembangunan Kanak-kanak Hajah Rosey Yunus. Pegawai Pusat Khidmat Wakil Rakyat Dewan Undangan Negeri (DUN) Bekenu, Kaunselor Sulaiman Ahmad berkata, kawasan DUN Bekenu adalah merangkumi Batu Niah dan Sepupok Niah mempunyai 39 kampung setakat ini. Katanya, turut menerima sumbangan Ramadan adalah ahli jawatankuasa masjid dan surau kampung di kawasan Bekenu, Batu Niah dan Sepupok Niah. Sumbangan Ramadan itu adalah seperti bungkusan kurma dan minum sirap untuk berbuka puasa di rumah masing-masing. Pada tahun ini, ekoran arahan Perintah Kawalan Pergerakan (PKP) dan tarikh bulan ramadan jatuh pada PKP maka tiada majlis berbuka puasa dan tarawih di masjid dan surau. Semua umat Islam terpaksa mengadakan tarawih dan berbuka puasa di rumah bersama ahli keluarga masing-masing. Sehubungan itu, Rosey Yunus turut menasihat orang ramai terus patuhi arahan PKP dengan duduk diam di rumah untuk bersama memutuskan rantaian wabak Covid-19. 
See author's posts
